Κατάλογος πρώτων σκόρερ Α΄ Κατηγορίας ποδοσφαίρου ανδρών Κύπρου

Πρώτος σκόρερ στο πρωτάθλημα Α΄ κατηγορίας ανδρών Κύπρου αναδεικνύεται ο ποδοσφαιριστής (ή οι ποδοσφαιριστές)  που έχει πετύχει τα περισσότερα γκολ σε όλους τους αγώνες του πρωταθλήματος. Η διοργάνωση ξεκίνησε την περίοδο 1934-35. Παρόλο που ο πρώτος σκόρερ του πρώτου πρωταθλήματος είναι γνωστός (Τάκης Τσίγκης), για τα επόμενα πρωταθλήματα έως το 1960 οι πρώτοι σκόρερ δεν είναι καταγεγραμμένοι. Από το 1960 ξεκίνησε η καταγραφή πρώτων σκόρερ. Ως προς τη χώρα καταγωγής, υπερτερεί η Κύπρος καθώς τις πρώτες δεκαετίες διεξαγωγής του πρωταθλήματος στις κυπριακές ομάδες αγωνίζονταν μόνο Κύπριοι ποδοσφαιριστές. 

Την καλύτερη επίδοση όλων των εποχών έχει ο Σωτήρης Καϊάφας με 44 γκολ την περίοδο 1976-77 αγωνιζόμενος με την Ομόνοια Λευκωσίας. Ο ίδιος ποδοσφαιριστής έχει αναδειχθεί 8 φορές πρώτος σκόρερ του πρωταθλήματος Α΄ κατηγορίας. Για τα 39 γκολ του την περίοδο 1975-76  βραβεύτηκε με το Χρυσό Παπούτσι από το France Football.  

Τη δεύτερη καλύτερη επίδοση έχει ο Ράινερ Ράουφμαν με 42 τέρματα την περίοδο 1997-98 αγωνιζόμενος επίσης με την Ομόνοια. Ο Ράουφμαν αναδείχθηκε συνολικά 4 φορές πρώτος σκόρερ, όπως και ο Λούκας Σόσιν. Τρεις φορές πρώτος σκόρερ έχει αναδειχθεί ο Πανίκος Ευθυμιάδης. Επιπλέον, δύο ποδοσφαιριστές ανακηρύχθηκαν πρώτοι σκόρερ με διαφορετικές ομάδες (σε διαφορετικές περιόδους). Πρόκειται για τους Σίνισα Γκόγκιτς (ΑΠΟΕΛ, Ανόρθωση) και Λούκας Σόσιν (Απόλλων, Ανόρθωση). Δύο φορές πρώτος σκόρερ αναδείχθηκε και ο Ανδρέας Στυλιανού.

Η ομάδα που έχει αναδείξει τους περισσότερους πρώτους σκόρερ είναι η Ομόνοια, καθώς δώδεκα ποδοσφαιριστές της κατέκτησαν τη πρώτη θέση στο σχετικό πίνακα συνολικά 23 φορές.

Από την περίοδο 1995-96 οι πρώτοι σκόρερ του πρωταθλήματος Α΄ Κατηγορίας βραβεύονται στην ετήσια εκδήλωση της ΚΟΠ. Επιπλέον, τον πρώτο σκόρερ του πρωταθλήματος βραβεύει η Ένωση Αθλητικογράφων Κύπρου (ΕΑΚ) στα ετήσια βραβεία της. Επίσης, βραβεύεται από τον Παγκύπριο Σύνδεσμο Ποδοσφαιριστών (ΠΑΣΠ).

Πρώτοι σκόρερ ανά περίοδο 
Ο πίνακας που ακολουθεί παρουσιάζει τους πρώτους σκόρερ του πρωταθλήματος Α΄ κατηγορίας ανά περίοδο.

Επίδοση ανά ποδοσφαιριστή 
Ο πίνακας που ακολουθεί παρουσιάζει την επίδοση ανά ποδοσφαιριστή.

Ανά ομάδα 
Ο πίνακας που ακολουθεί παρουσιάζει την επίδοση κάθε ομάδας, δηλαδή κατατάσσει τις ομάδας ανάλογα με τον αριθμό των ποδοσφαιριστών που αγωνιζόμενοι με τα χρώματα τους ανακηρύχθηκαν πρώτοι σκόρερ. Η στήλη «Αριθμός Ποδοσφαιριστών» περιλαμβάνει τους διαφορετικούς ποδοσφαιριστές ανά ομάδα που ανεδείχθησαν πρώτοι σκόρερ.

Σημείωση: Δύο ποδοσφαιριστές ανακηρύχθηκαν πρώτοι σκόρερ με διαφορετικές ομάδες (Σίνισα Γκόγκιτς και Λούκας Σόσιν). Για το λόγο αυτό το άθροισμα στη στήλη «Αρ. Ποδοσφαιριστών» είναι 62 ενώ οι ποδοσφαιριστές που έχουν αναδειχθεί πρώτοι σκόρερ είναι 60.

Δείτε επίσης 
 Α΄ κατηγορία ποδοσφαίρου ανδρών Κύπρου

Παραπομπές

Πηγές

Βιβλιογραφία 

 Σκορερ
 
Πρώτοι σκόρερ ποδοσφαιρικών πρωταθλημάτων Ευρώπης